სინათლის იმპერია

სინათლის იმპერია () 一 ბელგიელი სიურრეალისტი მხატვრის, რენე მაგრიტის ერთ-ერთი ყველაზე ცნობილი ნახატების კატალოგი.Kantrowitz, Jonathan (25 November 2017), René Magritte: The Fifth Season. Art History News. (accessed 19 December 2020) მათი ძირითადი ნაწილი ასახავს ღამის პეიზაჟის პარადოქსულ გამოსახულებას - ნამუშევრის ზევითა ნაწილი მზის სინათლითაა გასხივოსნებული მაშინ, როცა ქვემოთა ნაწილში სიბნელეა. სერიაზე მხატვარი 1940-1960-იან წლებში მუშაობდა, რა დროის განმავლობაშიც მაგრიტმა 27 ნამუშევარი შექმნა (ამათგან, 17 ზეთით შესრულებული, ხოლო 10 - გუაშის).Peyser, Marijke. Museum Boijmans Van Beuningen, Rotterdam: A dream collection - Surrealism in Museum Boijmans Van Beuningen (accessed 19 December 2020)Zivkovic, Alex (2018), "'It's Like Being in the Picture': The Dominion of Light at SFMOMA". San Francisco Museum of Modern Art (accessed 19 December 2020) ნაწარმოებთა ეს კრებული არასდროს ყოფილა ჩაფიქრებული ერთ მთლიან სერიად, ის მხატვრის სიცოცხლეში არასდროს წოდებულა სერიად, ფორმალური თვალსაზრისით. მეტიც, ისინი ერთად არასდროს გამოქვეყნებულან გამოფენებზე, ძირითადად კი განცალკევებით გამოიფინებოდა.Noël, Bernard (1977), Magritte. Crown Publishers, Inc. New York. 96 pp. Rubin, William S. (1968) Dada and Surrealist Art. Harry N. Abrams, Inc., Publishers, New York. 525 pp. 
 შექმნა
ერთ-ერთი ვერსიით, მაგრიტი ამ ნახატებზე მუშაობისას შთაგონებული იყო ვიქტორიანული ეპოქის ბრიტანელი მხატვრის, ჯონ ატკინსონ გრიმშოუს იმ ნამუშევრებით, რომლებზეც მზის ჩასვლის ფონზე ასახული ურბანული ხედები იყო გამოსახული.Federico Zeri, Un velo di silenzio, Milano, 1999, pp. 229-230 სხვა ვერსიით, ნახატზე ცალსახად შეინიშნება მაგრიტის თანამემამულე მხატვრის, სიმბოლისტი უილიამ დეგუვ დე ნუნკეს ღამის ნახატების, უფრო კონკრეტულად მისი ნამუშევრის - ბრმა სახლი -, გავლენა.Cassou, Jean (1984) The Concise Encyclopaedia of Symbolism. Chartwell Books, Inc. Secaucus, New Jersey. 292 pp.  კრელერ-მიულერის მუზეუმის ყოფილი დირექტორის, ხელოვნებათმცოდნის, ალფრედ ჰამახერის აზრით, მაგრიტი ძლიერ იყო დაინტერესებული ცნობილი გერმანელი მხატვრის, კასპარ დავიდ ფრიდრიხის ღამის პეიზაჟების მქონე ნამუშევრებით. ამერიკელმა ხელოვნებათმცოდნემ, უილიამ რუბინმა გამოთქვა მოსაზრება ავტორის სერიასა და მაქს ერნსტის ზოგიერთ ნაწარმოებს შორის არსებულ კავშირზე, სახელდობრ ერნსტის 1927 წლის ნახატთან - ტყე. ზოგიერთი კრიტიკოსი მას სალვადორ დალის გუაშით შესრულებულ ნახატთან - ღამის და დღის სამოსი (1936) - აკავშირებს. 
 პოპ კულტურაში 
სერიის მეორე ნაწილი იქცა შთაგონებად 1973 წლის ფილმისთვის 一 ეგზორცისტი. ის არათუ ფილმის პოსტერსა და ვიდეო რელიზებზე აისახა, არამედ უშუალოდ ფილმშიც შეიქმნა ალუზია ნახატთან დაკავშირებით 一 როცა მამა მერინი მაკნილების ოჯახის სახლის წინ დგას. ის, ასევე, იქცა შთაგონების წყაროდ ამერიკელი გიტარისტის, ჯექსონ ბრაუნის 1974 წლის ალბომის 一 Late For The Sky 一 გარეკანისთვის.
 იხილეთ აგრეთვე 
რენე მაგრიტი
ძე კაცისა
ეშმაკის განმდევნელი (ფილმი)
 გარე ბმულები 
 Guggenheim website catalog entry
 Museum of Modern Art website catalog entry
 Royal Museums of Fine Arts of Belgium website catalog entry
An interactive soundscape (MusIcon) of the painting.
 სქოლიო 

კატეგორია:რენე მაგრიტის ნახატები
კატეგორია:XX საუკუნის ხელოვნება
კატეგორია:სიურრეალისტური ნაწარმოებები